gl en es gl en gl gl gl gl gl gl pt gl gl gl gl gl gl es gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl en en pl en gl gl gl gl gl gl gl gl gl gl gl gl gl gl gl es gl gl gl en gl gl gl en gl en en gl en en en gl gl gl es es es gl
Xestión dos dereitos de autor - Guía para publicar - INFOguías at Universidade da Coruña
Parece que está usando Internet Explorer 11 o una versión anterior. Este sitio web funciona mejor con navegadores modernos como las últimas versiones de Chrome, Firefox, Safari y Edge. Si continúa con este navegador, es posible que vea resultados inespera
Biblioteca Universitaria da Universidade da Coruña
Buscar en esta Guía Buscar
RUC. Repositorio Institucional da UDC
Descontos para publicar da UDC
Os dereitos de autor correspondenlle ao autor desde o momento da creación da súa obra. Polo tanto, o autor é o titular destes dereitos. Pero pode ser que o autor ceda os seus dereitos patrimoniais a outra persoa ou entidade que, a partir dese momento, será a que autoriza e decide os usos da obra e a contraprestación económica pola súa explotación.
Que pode facer o autor cos seus dereitos?
Compartilos (por exemplo, utilizando unha licencia Creative Commons).
Cedelos total ou parcialmente a unha editorial ou revista.
Xestión colectiva a través das entidades de xestión (SGAE, CEDRO, VEGAP, DAMA, etc.). Nalgúns casos a lexislación obriga á cesión dos dereitos a estas entidades que actúan de intermediarias entre os autores e os usuarios.
Por que é importante que o autor conserve os dereitos sobre a súa obra?
Porque, segundo os dereitos que o autor ceda ao asinar un contrato de edición, pode perder o control sobre o uso da súa publicación, tanto pola súa parte como pola doutros . Ademáis o editor pode explotar comercialmente a obra sen necesidade de que se lle cedan en exclusiva os ditos dereitos.
Que dereitos de autor son afectados cando se edita unha obra?
Os dereitos de explotación (reproducción, distribución, comunicación pública). É moi importante que os autores negocien unha cesión non exclusiva destes dereitos.
Que regula o contrato de edición?
O contrato de edición regula a cesión que fai o autor ao editor dos seus dereitos de reprodución e distribución da súa obra, a cambio dunha compensación económica.
Qué debe ter en conta o autor cando vaia asinar un contrato cunha editorial?
Convén que o autor negocie co editor unha cesión non exclusiva dos seus dereitos para que, unha vez que se publica a súa obra, poda depositala en repositorios, intranets, páxinas web personais, blogs, etc.
Que alternativas hai á "cesión exclusiva" dos dereitos de autor?
O uso de licenzas non exclusivas.
Engadir addendas ao contrato editorial, indicando os dereitos que se reteñen.
Difundir a obra baixo unha licenza Creative Commons.
Publicar en revistas de acceso aberto (en DOAJ pode consultar revistas editadas en aberto)
Publicar en revistas que permiten o auto-arquivo en repositorios abertos.
Qué é unha licenza, no ámbito da publicación?
É o conxunto de condicións que establece o autor repecto á forma e maneira en que a súa obra pode ser usada.
Que son as licenzas libres, é dicir, non exclusivas?
As licenzas libre, é dicir, non exclusivas, apareceron no ámbito dixital co obxectivo de que os autores poidan facilitar o acceso e reutización das súas obras baixo determinadas condicións. As licenzas máis coñecidas son Copyleft e Creative Commons (CC)..
Tipos de licenzas de publicación
Que son as licenzas
Licenzas Creative Commons (CC)
É o conxunto de condicións polas que o autor establece a forma e maneira na que a súa obra pode ser usada.
Existen moitos modelos de licenzas para a distribución e explotación das obras e polo tanto, non é fácil elixir entre todas elas. Unhas son máis permisivas e permiten o uso das obras prácticamente sen limitacións. Outras son abertas pero impoñen certas restriccións sobre as obras derivadas (por exemplo, uso non comercial) e tambén existen as licenzas cerradas nas que o titular dos dereitos de autor impón condicións sobre o uso da obra, a súa distribución, copia ou calquera outra consideración.
O copyright e os dereitos de autor teñen unha regulación diferente dependendo do pais no que nos atopemos.
O copyright pertence á lexislación da propiedade intelectual no sistema angloamericano, principalmente Estados Unidos, que afronta os dereitos de autor desde unha perspectiva fundamentalmente económica. Sen embargo, o modelo europeo de dereitos de autor fundaméntase na dimensión creadora (persoal) da Propiedade Intelectual, é individualista e recoñece os dereitos morais do autor sobre a súa obra, dereitos que son exclusivos e irrenunciables.
Non obstante, o uso do símbolo do copyright © está extendido en todo o mundo para identificar ao titular ou titulares dos dereitos e está asociado á idea de “todos os dereitos reservados”. No momento no que un autor crea unha obra, pódelle poñer o símbolo © seguido do seu nome e ano de divulgación.
As licenzas Creative Commons (CC) enmárcanse no movemento para o Acceso Aberto á información. Son licenzas públicas, libres e gratuitas, moi usadas, recoñecidas internacionalmente e non exclusivas. Poden aplicarse a todo tipo de obras intelectuais (libros, fotografías, artigos, vídeos, música, sitios web…). Os autores -  no momento de divulgar a súa obra - elixen as condicións  do uso da súa obra, é dicir,  qué dereitos queren reservar e qué usos lles permiten aos usuarios.
Se publico baixo unha licenza CC perdo os meus dereitos de autor?
Cando publica cunha licencia CC, vostede permite que outros utilicen a súa obra baixo unhas condicións específicas, pero vostede segue a ser o titular dos dereitos. Só cambia o concepto de “todos os dereitos reservados” polo de “algúns dereitos reservados”. Permítense algúns dereitos de explotación a terceiras persoas baixo certas condicións.
Vantaxes de utilizar licenzas CC
Permiten a divulgación da obra sen prexuízo de que o autor se reserve algúns dereitos.
Permiten que os usuarios poidan compartir a obra sen necesidade de solicitar permiso ao autor.
Aumentan a visibilidade dos autores en internet.
Non impiden que o autor poda ceder os seus dereitos de comercialización.
No ámbito do ensino, as licenzas CC ofrecen aos profesores e estudantes multitude de contidos libres para ser usados e compartidos.
Inconvenientes das licenzas CC
Estas licenzas non son revogables. Unha vez concedidas, non se poden retirar.
O autor pode escoller entre catro condicións de uso e, combinándolas entre sí, dan lugar a seis tipos de licenzas.
Cando un usuario utiliza unha obra cunha licenza Creative Commons, comprométese a usala nos termos sinalados. En caso de incumprimento, o autor poderá recorrer aos tribunais, do mesmo xeito que con calquera outro tipo de licenza.
El Copyleft nace no ámbito da programación informática como unha estratexia legal deseñada polo movimento del software libre para que o código de programación sexa unha ferramenta "libre".
O principal obxectivo destas licenzas é garantir que cada persoa que recibe unha copia dunha obra poida usala, modificala e redistribuír as versións derivadas mediante unha licenza equivalente á da obra orixinal.
Co lorIURIS é un sistema de autoxestión e cesión dos dereitos de autor en liña a partir do modelo europeo continental, con efectos legais en diferentes países, sobre todo da área latinoamericana.
GNU General Public License é a licenza máis amplamente usada no mundo do software e garante aos usuarios finais a liberdade de usar, estudar, compartir (copiar) e modificar o software.
Algúns modelos de Addendas para engadir no contrato de edición
Licence to Publish - Copyright Toolbox en español
Scholar's Copyright Addendum Engine
The SPARC Author Addendum
<< Anterior: Envío ao editor
Siguiente: Máis información >>
Última actualización: Mar 30, 2022 8:38 AM
Sesión de administradores LibApps
Universidade da Coruña. Servizo de Biblioteca Universitaria. Campus de Elviña, Edificio Xoana Capdevielle, 15071, A Coruña. infoguías.bib@udc.es